HANKELEPING

								16.08.2024 nr 2-2/24/780-1

Riigi Kaitseinvesteeringute Keskus (registrikood 70009764, aadress Järve 34a, 11314 Tallinn) ja Kaitsevägi (registrikood 70008641, aadress Juhkentali 58, 15007 Tallinn), mida esindab direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson (edaspidi nimetatud ostja), ühelt poolt

ning

aktsiaselts RESPO HAAGISED (registrikood 10354808, aadress Tamme 21, Tõrvandi, Kambja vald, 61715 Tartu maakond), mida esindab põhikirja alusel Ain Antons (edaspidi nimetatud müüja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid käesoleva hankelepingu (edaspidi nimetatud leping) alljärgnevas:

1.		Lepingu sõlmimise alus ja ese

1.1.		Leping sõlmitakse lähtuvalt dünaamilise hankesüsteemi „O- ja R-kategooria haagiste ostmine” (viitenumber 249847) kategooria 1 alt läbi viidud seotud hanke „ATV platvorm haagiste ost“ (viitenumber 281286) (edaspidi riigihange) alusdokumentidest ning seotud hankes müüja poolt esitatud pakkumusest nr 500435.
1.2.		Lepingu esemeks on müüja pakkumuses ja riigihanke alusdokumentides sätestatud tingimustele vastavate ATV platvorm haagiste ostmine (edaspidi kaup ja ka sõiduk), kogus 12 tk.
1.3.		Ostja sõlmib lepingu müüjaga, tuginedes müüja pakkumusele, lepingus fikseeritud müüja avaldustele ja kinnitustele ning eeldades heas usus müüja professionaalsust ja võimekust lepingut nõuetekohaselt täita. Alltöövõtjate kasutamise korral jääb lepingu nõuetekohase täitmise eest ostja ees vastutavaks müüja. 
1.4.		Müüja avaldab ja kinnitab, et:

1.4.1.		temal ja tema esindajal on lepingu sõlmimiseks kõik õigused ja volitused;
1.4.2.		ta on lepinguga ja riigihanke alusdokumentidega tutvunud ning mõistab 	täielikult 	enesele võetavate kohustuste sisu ja tagajärgi ning on nõus nendes 	toodud 	tingimustega;
1.4.3.		lepingu täitmisega ei kahjustata kolmandate isikute õigusi ning puuduvad 	mistahes asjaolud, mis välistaksid tema õigusi sõlmida leping ja seda 	nõuetekohaselt täita;
1.4.4.		ostjale üle antava kauba suhtes puuduvad kolmandatel isikutel mistahes 	nõuded 	või muud õigused, mida kolmandatel isikutel on õigus kauba suhtes 	maksma 	panna;
1.4.5.		ta omab lepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/ uuendama. Kui lubade, registreeringute, esindusõiguste ja sertifikaatide pikendamine/ uuendamine ei ole võimalik temast sõltumata asjaoludel, on müüja kohustus ostjat sellest koheselt teavitada.

1.5.		Kaup peab vastama riigihanke alusdokumentidele ja müüja esitatud pakkumusele, mis on ühtlasi lepingu lahutamatuks osaks. Üleantav kaup peab vastama lepingutingimustele, muuhulgas kvaliteedi, liigi, kirjelduse ja koguse osas. Lepingutingimustele peavad vastama ka kauba juurde kuuluvad dokumendid ja pakend.

2.		Lepingu täitmine ning poolte õigused ja kohustused

2.1.		Kauba tellimine toimub käesoleva lepinguga, mis tugineb müüja pakkumusel.
2.2.		Kauba üleandmine toimub vastavalt lepingu 4. peatükile. Kauba kasutaja on Kaitsevägi (edaspidi kasutaja).
2.3.		Müüja kohustused ja õigused:

2.3.1.		Müüja kohustub pakkuma lepingu kestvuse perioodil sama kaupa, mille ta esitas riigihanke menetluses või selle täiendatud versiooni vastavalt ostja nõuetele.
2.3.2.		Müüja kohustub ostja nõudmisel esitama informatsiooni (maht ja otstarve) alltöövõtjate kohta. Juhul, kui vastavasisuline informatsioon on esitatud enne lepingu sõlmimist, peab müüja kooskõlastama eelnevalt eespool nimetatud isikute vahetumise.
2.3.3.		Müüja kohustub teavitama ostjat lepingu täitmist takistavatest asjaoludest.
2.3.4.		Müüja kohustub nõuetekohase kauba ostjale üle andma hiljemalt punktides 4.1 ja 4.2 nimetatud tähtajaks ja asukohas.
2.3.5.		Müüjal on õigus saada lepinguga kokku lepitud tasu müüdud kauba eest.
2.3.6.		Müüjal on õigus saada ostjalt juhiseid, selgitusi või muud teavet, mis mõjutab lepingu täitmist.

2.4.		Ostja kohustused ja õigused:

2.4.1.		Ostja kohustub vastama mõistliku aja jooksul kõikidele müüja poolt esitatud taotlustele juhiste täpsustamiseks.
2.4.2.		Ostja kohustub tasuma müüjale lepingule vastavalt tarnitud kauba eest.
2.4.3.		Ostjal on õigus jooksvalt kontrollida lepingust tulenevate kohustuste täitmist ja kohustuste täitmisega seotud dokumente.
2.4.4.		Ostjal on õigus konsulteerida vajadusel müüjaga lepingu esemega seotud küsimustes.
2.4.5.		Ostjal on õigus kontrollida müüja poolt esitatud arvete, kalkulatsioonide ja muude kulutuste õigsust ja vastavust tegelikkusele ning vajadusel nõuda alltöövõtjate arveid.

3.		Tarne-eelne kontroll

3.1.		Sõidukite tarne-eelse kontrolli läbiviimise otsustab ostja vajaduspõhiselt. Ostja võib läbi viia tarne-eelse kontrolli, mis teostatakse üldjuhul sõidukite tootmise asukohas ja hankelepingu esimesele sõidukile, tuvastamaks sõiduki vastavust tehnilistele kriteeriumitele.
3.2.		Tarne-eelsele kontrollile kohalduvad järgmised tingimused.

3.2.1.		Tarne-eelse kontrolli aluseks on valmistoode.
3.2.2.		Tarne-eelse kontrolli toimumise ajad lepitakse kokku müüja ja ostja vahel 30 kalendri-päeva jooksul pärast lepingu sõlmimist müüja tarnegraafiku alusel, mis peab olema kalendrikuu täpsusega ja tuleb esitada müüja poolt lepingu lisadokumendina. 
3.2.3.		Kui ostja soovib viia läbi tarne-eelset kontrolli, annab ostja müüjale teada, milliseid protseduure ta läbi viia soovib, ja pooled fikseerivad vähemalt kirjalikku taasesitamist võimaldavas vormis läbiviidavad protseduurid ja selle teostamise aja.
3.2.4.		Tarne-eelne kontroll ei pikenda lepinguga kokkulepitud tarneaega, v.a juhul, kui tarne-eelset kontrolli ei läbitud.
3.2.5.		Kui tarne-eelset kontrolli ei läbita, teavitab ostja müüjat sellest viivitamatult ja pooled peavad läbirääkimisi edasiste sammude osas, et tagada võimalusel õigeaegne tarne.
3.2.6.		Kui tarne-eelset kontrolli ei läbita ka teistkordsel sooritusel, on ostjal õigus ühepoolselt ilma lepingu täitmiseks täiendavat tähtaega andmata lepingust taganeda ja nõuda müüjalt leppetrahvi 10% ulatuses lepingu maksumusest.

4.		Üleandmine-vastuvõtmine

4.1.		Sõidukite tarneaeg on hiljemalt 3 kuu jooksul alates lepingu jõustumisest.
4.2.		Tarnekohaks on Suur-Sõjamäe tee 23a, Tallinn. Kontaktisik sõidukite üleandmiseks ja vastuvõtmiseks on Kardo Ludvi, kardo.ludvi@rkik.ee. Konkreetne üleandmise päev lepitakse poolte kontaktisikute vahel kokku vähemalt 10 tööpäeva enne sõidukite üle andmist.
4.3.		Kauba tarnimisele ja üleandmisele kohalduvad Incoterms® 2020 DAP (Suur-Sõjamäe tee 23a, Tallinn) tingimused.
4.4.		Kauba vastuvõtuaeg on esmaspäevast neljapäevani ajavahemikus 8.30–15.00, v.a rahvus- ja riigipühad ning nendele eelnevad tööpäevad ja iga kuu kolm viimast tööpäeva.
4.5.		Kauba kvaliteedikontroll teostatakse tarne sihtkohas Eesti Vabariigi territooriumil ja selle eesmärk on tuvastada kõigi üleantavate sõidukite arvuline koosseis ja vastavus tehnilistele tingimustele, sh vajadusel nende muudatuste ja parenduste vastavus, mis lepiti kokku tarne-eelse kontrolli jooksul.
4.6.		Müüja annab kauba ostjale ning ostja võtab kauba vastu lepingus kokku lepitud tingimustel.
4.7.		Müüja kohustub andma ostjale üle kõik dokumendid, mis on vajalikud kauba vastuvõtmiseks, valdamiseks, kasutamiseks ja käsutamiseks (sh kasutus- ja hooldusjuhendid).
4.8.		Ostja kontrollib kauba vastuvõtmisel kauba koosseisu ja koguse vastavust lepingule, sh markeerimist. Müüja vormistab üleandmise-vastuvõtmise akti, mis allkirjastatakse kahepoolselt ning edastatakse ka ostjale. Varaline vastutus kauba eest läheb müüjalt üle ostjale pärast üleandmise-vastuvõtmise akti, millega kaup on vastu võetud, allkirjastamist poolte poolt.
4.9.		Üleandmise-vastuvõtmise akti puudumise korral on ostjal õigus vastav kaup enda valdusesse võtta, kuid üleandmine-vastuvõtmine loetakse toimunuks korrektse üleandmise-vastu-võtmise akti kättesaamisel.
4.10.		Ostjal on õigus keelduda kauba vastuvõtmisest, kui vastuvõtmisel selgub, et kaup ei vasta lepingutingimustele. Ostja keeldumisel kauba vastuvõtmisest peab müüja tarnima ostjale nõuetekohase kauba. Nõuetekohase kauba üleandmiseni ostjale loetakse müüja kauba üleandmisega viivitanuks.
4.11.		Ostja ei allkirjasta üleandmise-vastuvõtmise akti, kui tarnitud kaup ei vasta lepingus sätestatud tingimustele. Üleandmise-vastuvõtmise akti allkirjastamata jätmise korral esitab ostja müüjale kirjaliku pretensiooni. Müüja on kohustatud lepingutingimustele mittevastavused likvideerima viivitamatult, kuid mitte hiljem kui 10 tööpäeva jooksul alates kirjaliku pretensiooni saamisest.
4.12.		Pooled võivad omavahel kokku leppida osalise tarne võimaluse. 

5.		Maksetingimused

5.1.		Sõidukite maksumus on 36 888,00 eurot, millele lisandub käibemaks seaduses sätestatud juhul ja mis sisaldab sõidukite transporti ostja määratud asukohta Eesti Vabariigis.
5.2.		Makstavad kauba ühikuhinnad on sätestatud käesoleva lepingu sõlmimise aluseks olevas pakkumuses.
5.3.		Ostja ei tasu müüjale ettemaksu.
5.4.		Ühe tarne kohta esitatakse üks e- arve, kui lepingus ei lepita kokku teisiti.
5.5.		Müüja esitab masintöödeldava e- arve 5 tööpäeva jooksul pärast üleandmise-vastuvõtmise akti, millega on kaup vastu võetud, allkirjastamist poolte poolt.
5.6.		Maksja on Riigi Kaitseinvesteeringute Keskus, kellele saadetakse e- arve (XML-formaadis), millele märgitakse: 

	ostja: Riigi Kaitseinvesteeringute Keskus, Järve 34a, 11314 Tallinn;
	registrikood 70009764;
	müüja: aktsiaselts RESPO HAAGISED
	hankelepingu number nr 2-2/24/780-1;
	riigihanke viitenumber 281286;
	hanke osa viitenumber 281286001000001;
	üleandmise-vastuvõtmise akti number;
	ostja kontaktisiku nimi.

5.7.		Ostja tasub vastuvõetud ja lepingutingimustele vastava kauba eest arvel esitatud arveldusarvele 28 kalendripäeva jooksul pärast lepingutingimustele vastava arve kättesaamist. Arve esitamise aluseks on poolte poolt allkirjastatud vastuvõtuakt. Ostjal on õigus keelduda arve tasumisest, kui talle või tema poolt volitatud kaupa vastuvõtvale isikule ei ole müüja poolt antud võimalust kaupa üle vaadata.
5.8.		Ostja ei aktsepteeri arvet, mis ei vasta lepingutingimustele. Sellisel juhul esitab müüja uue arve 5 tööpäeva jooksul. Ostja ei maksa viivist arvelt, mille esitamata jätmise või valesti esitamise eest ei vastuta ostja.
5.9.		Tasumine loetakse teostatuks ostja panga poolt maksekorralduse vastuvõtmisest. 
5.10.		Ostja kontrollib enne arve, mille maksumus on koos käibemaksuga 10 000 eurot või rohkem, tasumist müüja maksuvõla puudumist Maksu- ja Tolliameti kodulehekülje kaudu. Vähemalt 10 000-eurose maksuvõla olemasolu korral informeerib ostja tasutavast arvest Maksu- ja Tolliametit.

6.		Garantiikohustus

6.1.		Lepinguga annab müüja sõidukitele garantii 24 kuuks. 
6.2.		Garantiitähtaeg hakkab kehtima ostja poolt kauba vastuvõtmisest. Garantiitähtaja kulg peatub ajal, mil ostja ei saa kaupa kasutada lepingutingimustele mittevastavuse tõttu, mille eest vastutab müüja.
6.3.		Garantiiga on hõlmatud kõik kaubal garantii jooksul ilmnenud puudused, v.a loomuliku kulumise tagajärjed. 
6.4.		Garantiikaasuste puhul kannab müüja (varuosa paigaldaja) vastutust korraldada mõistliku aja raames katkise ja/või mittetöötava varuosa välja vahetamise ja/või parandamise selliselt, et kasutaja tegevus oleks minimaalselt mõjutatud ning talle lisakulusid ei kaasne.
6.5.		Garantii korras kauba asendust teostab müüja omal kulul, sh tagab vajaliku transpordi kui konkreetse juhtumi korral ei lepita kasutajaga kokku teisiti.
6.6.		Müüja kohustub puudustega kauba puudused kõrvaldama, sh tasuta välja vahetama hiljemalt 90 kalendripäeva jooksul alates ostja vastavasisulise põhjendatud garantiinõude kättesaamisest. Ostja kirjalikul nõusolekul võib see periood olla pikem.
6.7.		Garantiitähtajal antakse asendatud kaubale algse garantiiga sama kestusega uus garantii.

7.		Konfidentsiaalsus ja julgeolekutingimused 

7.1.		Konfidentsiaalse teabe all mõistavad pooled lepingu täitmisel teatavaks saanud teavet, isikuandmeid, turvaandmeid, selgelt tähistatud asutusesiseseks kasutamiseks tunnistatud dokumente ja muud teavet, mille avalikuks tulek võiks kahjustada ostja huve. Konfidentsiaalne teave ei hõlma endas teavet, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
7.2.		Konfidentsiaalsusnõude kohaselt kohustub müüja mitte avaldama lepingu kehtivuse ajal ega hiljem ostja kirjaliku nõusolekuta ostja konfidentsiaalset teavet. Müüja kaitseb temale lepingu täitmise käigus teatavaks saanud teabe konfidentsiaalsust.
7.3.		Müüja kohustub mitte kasutama ostja kirjaliku nõusolekuta lepingu juurde kuuluvat dokumenti või informatsiooni, v.a juhtudel, mis on vajalikud lepingu täitmiseks. Kõik dokumendid peale lepingu ja selle lisade on ostja omand ning kui ostja nõuab, on müüja kohustatud talle need peale lepingu lõppemist tagastama.
7.4.		Asutusesiseseks kasutamiseks tunnistatud teabe avaldamine mistahes kolmandatele isikutele on keelatud.
7.5.		Juhul, kui lepingu täitmiseks on müüjal vaja siseneda Kaitseministeeriumi valitsemisala territooriumile, kohustub müüja täitma kehtivaid julgeolekutingimusi, mis on lisatud lepingule (Lisa 2). Juhul, kui müüja kasutab nimetatud territooriumil alltöövõtjaid, tuleb need eelnevalt kirjalikult kooskõlastada ostjaga ning ka neile rakenduvad kõik lepingus sätestatud julgeoleku-tingimused. Alltöövõtjate poolt julgeolekutingimused täitmise eest vastutab müüja.
7.6.		Avalikkusele suunatud lepingu eseme või selle täitmisega seotud teavitus, sh pressiteated, ostjale viitamine reklaamis või võrguväljaandes, on lubatud ostja sõnaselgel kirjalikku taas-esitamist võimaldavas vormis antud nõusolekul.

8.		Intellektuaalse omandi õigused

8.1.	Juhul, kui kaup või selle osa (sh vastav dokumentatsioon) on kaitstud autoriõigustega, 	annab müüja ostjale autoriõiguse seaduse tähenduses ülemaailmse tagasivõtmatu 	lihtlitsentsi ilma all-litsentsi andmise õiguseta, mis kehtib autoriõiguste kehtivuse tähtaja 	lõpuni. Litsents loetakse antuks kauba või selle osa (sh vastava dokumentatsiooni) 	üleandmise hetkest. Autoritasu on osa müüja pakkumuse maksumusest ning ei kuulu 	eraldi tasustamisele.
8.2.	Juhul, kui kaup või selle osa (sh vastav dokumentatsioon) on kaitstud muu 	intellektuaalse omandi õigusega, annab müüja ostjale vajaliku õiguse kauba igakülgseks 	kasutamiseks ilma lisatasu küsimata.

9.		Vastutus

9.1.		Lepingujärgsete kohustuste mittenõuetekohase täitmise või täitmata jätmise korral kannavad pooled teineteise ees vastutust vastavalt lepingu sätetele ja kehtivatele õigusaktidele.
9.2.		Kauba omandiõigus ja juhusliku hävimise ja kahjustumise riisiko lähevad üle müüjalt ostjale üldjuhul kauba nõuetekohasel üleandmisel, kui ei ole kokku lepitud teisiti.
9.3.		Müüja vastutab kauba lepingutingimustele mittevastavuse (puuduste) eest, kui mittevastavus on olemas juhusliku hävimise ja kahjustumise riisiko ülemineku ajal ostjale ning kui kauba lepingutingimustele mittevastavus avastatakse (st puuduseid ei olnud võimalik nende tavapärase ülevaatuse käigus avastada, nn varjatud puudused) pärast nimetatud riisiko üleminekut ostjale.
9.4.		Juhul, kui müüja täidab lepingut mittenõuetekohaselt, on ostjal õigus keelduda ostuhinna tasumise kohustuse täitmisest ning esitada müüjale lepingus sätestatud viisil kohustuse täitmise nõue peale kohustuse rikkumisest teadasaamist, andes müüjale mõistliku tähtaja lepingu täitmiseks. Nõuetekohase kauba üleandmiseni ostjale loetakse müüja kauba üleandmisega viivitanuks.
9.5.		Kaup ei vasta lepingutingimustele muuhulgas, kui kaubal ei ole kokkulepitud omadusi, kaupa ei ole võimalik kasutada selleks ette nähtud otstarbel, kolmandal isikul on kauba suhtes nõue või muu õigus, mida ta võib esitada, kaup ei ole pakitud kooskõlas lepingutingimustega või puudub üleandmise-vastuvõtmise akt.
9.6.		Ostja on kohustatud teavitama müüjat kirjalikku taasesitamist võimaldavas vormis kauba lepingutingimustele mittevastavusest (sh kauba puudujäägist) 60 päeva jooksul, kui ostja või ostja volitatud isik kauba lepingutingimustele mittevastavusest teada sai. Selles teates kohustub ostja nõudma müüjalt kohustuse täitmist, andes ühtlasi lepingu kohaseks täitmiseks müüjale mõistliku tähtaja, mis ei tohi olla üldjuhul pikem kui 60 päeva.
9.7.		Juhul, kui ostja ei teata müüjale kaubal esinevast puudusest lepingus sätestatud tähtaja jooksul peale puudusest teadasaamist, vabaneb müüja vastutusest kauba puuduste eest, v.a juhul, kui puudustest teatamata jätmine oli mõistlikult vabandatav.
9.8.		Kui ostjale üleantav kaup ei vasta lepingutingimustele, on ostjal õigus nõuda müüjalt mittevastava kauba asendamist lepingutingimustele vastava kaubaga.
9.9.		Kauba koguselise puudujäägi korral on ostjal õigus vastav kaup vastu võtta ning nõuda müüjalt puuduoleva kauba koguse toimetamist ostja poolt määratud sihtkohta Eesti Vabariigi piires.
9.10.		Kauba tähtaegselt üleandmata jätmise korral on ostjal õigus nõuda müüjalt leppetrahvi kuni 0,25% tähtaegselt üleandmata kauba maksumusest päevas iga üleandmisega viivitatud päeva eest, kuid mitte rohkem kui 10% lepingu maksumusest.
9.11.		Kui müüja rikub muud lepingujärgset kohustust kui tähtaegne tarnimine, on ostjal õigus nõuda müüjalt leppetrahvi kuni 10% sõidukite maksumusest.
9.12.		Konfidentsiaalsuskohustuse rikkumise korral on ostjal õigus nõuda ja müüjal kohustus maksta leppetrahvi kuni 10 000 eurot iga vastava juhtumi korral.
9.13.		Juhul, kui ostja viivitab arve tasumisega, on müüjal õigus nõuda ostjalt võlaõigusseaduse § 113 lg 1 sätestatud viivist tähtajaks tasumata summalt iga tasumisega viivitatud päeva eest kuni 0,25% päevas, tingimusel, et viivitusest on ostjale teada antud 30 päeva jooksul selle tekkimisest. Viivise kogusuurus ei ületa 10% viivituses oleva summa suurusest.
9.14.		Leppetrahv on kokkulepitud kohustuse täitmise tagamiseks, mitte kohustuse täitmise asendamiseks. Leppetrahvi nõudmine ei võta ostjalt õigust nõuda müüjalt lepingu rikkumisega tekitatud kahju hüvitamist.
9.15.		Leppetrahvide nõudeõigus on 180 päeva alates vastava rikkumise avastamisest arvates.
9.16.		Leppetrahvid ja viivised tasutakse 28 tööpäeva jooksul vastava nõude saamisest arvates. Ostjal on õigus arvestada ostja poolt esitatud leppetrahvi nõuete summad ja kahjuhüvitiste summad maha müüjale tasumisele kuuluvast tasust.
9.17.		Kauba puuduste likvideerimisega viivitamisel on ostjal õigus nõuda ja müüjal kohustus tasuda leppetrahvi kuni 0,25% iga viivitatud kalendripäeva eest, kuid mitte rohkem kui 10% lepingu täitmata osa maksumusest.

10.		Vääramatu jõud

10.1.		Lepingust tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks, näiteks loodusõnnetusi, üldisi elektrikatkestusi, sõjategevust, blokaadi. Pooled ei loe vääramatuks jõuks müüja kolmandast isikust lepingupartneri suutmatust lepingut täita.
10.2.		Kui mistahes vääramatu jõu tingimustele vastav asjaolu tõi kaasa lepingu mittetäitmise lepingus või selle lisades ettenähtud tähtajal ning selle mõju on ajutine, on lepingust tulenevat kohustust rikkunud poole käitumine vabandatav üksnes ajal, mil vääramatu jõud kohustuse täitmist takistas.
10.3.		Vääramatu jõu esinemise tõttu lükatakse lepingulise kohustuse täitmise tähtaeg edasi vastavalt asjaolu mõjumise ajale, kuid mitte enamaks kui 90 kalendripäeva.
10.4.		Pool, kes ei suuda oma kohustusi vääramatu jõu tõttu täita, peab viivitamatult teatama teisele poolele nimetatud olukorra tekkimisest ja lõppemisest. Mitteteatamine või mitteõigeaegne teatamine võtab poolelt õiguse viidata rikkumise vabandatavusele, s.o vääramatu jõu esinemisele, ning teavitamise kohustust rikkunud pool vastutab lepingulise kohustuse rikkumise eest vastavalt lepingus sätestatule.
10.5.		Juhul, kui vääramatu jõu mõju on alaline ning ei võimalda pooltel täita lepingulisi kohustusi täielikult või osaliselt, siis pooltel on õigus leping üles öelda või lepingust taganeda, tehes teisele poolele vastava lepingust ülesütlemis- või taganemisavalduse.
10.6.		COVID-19 pandeemiast tulenevat ei käsitle pooled vääramatu jõuna. Juhul, kui pärast lepingu sõlmimist kehtestatakse uusi ettenägematuid piiranguid, mis on seotud COVID-19 pandeemiaga ning millest johtuvalt ei ole võimalik või on takistatud lepingu täitmine, siis võib see olla käsitletav vääramatu jõuna.
10.7.		Vene Föderatsiooni ja Valgevenega seotud impordi piirangutest tulenevat mõju kauba tarnimise kohustuse täitmisele ei käsitle pooled vääramatu jõuna juhul, kui need asjaolud esinesid lepingu sõlmimise hetkel.

11.		Lepingu lõpetamise alused

11.1.		Lepingu võib lõpetada poolte kirjalikul kokkuleppel lepingus või kehtivas seadusandluses sätestatud juhtudel. 
11.2.		Ostja annab lepingu ülesütlemisel või lepingust taganemisel müüjale mõistliku tähtaja lepingu täitmiseks, mis ei või üldjuhul olla pikem kui 30 päeva. Lepingu täitmiseks antav tähtaeg ei vabasta poolt vastutusest kohustuse rikkumise eest.
11.3.		Ostja ei ole kohustatud lepingu ülesütlemisel või lepingust taganemisel andma tähtaega lepingu täitmiseks olulise lepingurikkumise korral. Sel juhul esitab müüja ostjale mõistliku aja jooksul olulisest lepingurikkumisest teadasaamisest arvates kirjaliku lepingu ülesütlemis-/ taganemisavalduse. Lepingu(st) ülesütlemine/taganemine loetakse toimunuks ostja poolt ülesütlemis-/taganemisavalduse kättesaamisest.
11.4.		Lepingu täitmiseks antud täiendava tähtaja möödumisel võib ostja esitada müüjale kirjaliku lepingu(st) ülesütlemis-/taganemisavalduse. Lepingu(st) ülesütlemine või taganemine loetakse toimunuks ostja poolt ülesütlemis-/taganemisavalduse kättesaamisest arvates. Lepingu(st) ülesütlemis-/taganemisavaldust ei ole vaja esitada, kui täiendava tähtaja andmisel on ostja eelnevalt kirjalikult selgitanud, et tähtaja jooksul lepingujärgse kohustuse täitmata jätmisel ütleb ostja lepingu üles / taganeb ostja lepingust. Sel juhul lõpeb leping ostja poolt lepingu täitmiseks määratud tähtaja möödumisel ja tingimusel, et müüja ei ole pakkunud ostjale kohast täitmist.
11.5.		Poolel on õigus leping täiendava tähtajata üles öelda või lepingust taganeda, kui müüja on lepingust tulenevaid kohustusi oluliselt rikkunud (oluline lepingurikkumine). Oluliste lepingu-rikkumistega on muuhulgas tegemist, kui:

11.5.1.		müüja rikub lepingust tulenevaid kohustusi tahtlikult või raske hooletuse tõttu;
11.5.2.		müüja on jätnud ostja poolt antud täiendava tähtaja jooksul oma kohustused täitmata;
11.5.3.		müüja edastab ostjale teate täitmisest keeldumise kohta;
11.5.4.		müüja on tellijale esitanud valeteavet või võltsitud andmeid;
11.5.5.		müüja rikub konfidentsiaalsuskohustust;
11.5.6.		kohustuse rikkumine annab ostjale mõistliku põhjuse eeldada, et müüja ei täida kohustust ka edaspidi;
11.5.7.		müüjal esineb lepinguperioodil seadusrikkumisi lepingu esemeks oleva kauba müügiga;
11.5.8.		müüjal lõppevad lepingu täitmiseks vajalikud load ning müüja ei pikenda neid või lubade pikendamine ei ole võimalik.

11.6.		Ostjal on õigus leping erakorraliselt üles öelda, kui müüja suhtes on tehtud pankrotiotsus või on algatatud likvideerimisprotsess.
11.7.		Ostjal on õigus leping igal ajal üles öelda, teatades sellest müüjale vähemalt 90 kalendripäeva ette.
11.8.		Ülesütlemisel ei ole pooled kohustatud lepingut täitma. Pooled on lepingu ülesütlemisel või taganemisel kohustatud tagastama teineteisele lepingu lõpetamisele järgneva aja kohta juba ette üleantud võlaõigusseaduses sätestatud korras.

12.	Lõppsätted

12.1.		Käesolev leping jõustub ostjapoolsest allkirjastamisest ning kehtib kuni lepinguliste kohustuste nõuetekohase täitmiseni. 
12.2.		Lepingu täitmise keel on eesti keel. 
12.3.		Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest. 
12.4.		Pooled on kokku leppinud võtta tarvitusele kõik abinõud omavaheliste erimeelsuste lahendamiseks läbirääkimiste teel. Kokkuleppele mittejõudmisel lahendatakse vaidlus vastavalt Eesti Vabariigi õigusele Harju Maakohtus. 
12.5.		Lepingu üksiku sätte kehtetus ei too kaasa kogu lepingu või lepingu teiste sätete kehtetust.
12.6.		Kumbki pool ei oma õigust oma lepingulisi õigusi ja kohustusi üle anda kolmandatele isikutele ilma teise poole kirjaliku nõusolekuta.
12.7.		Sõlmitud lepingu muutmises võib kokku leppida riigihangete seaduses toodud alustel ja mahus.
12.8.		Lepingu muudatused kehtivad juhul, kui need on vormistatud kirjalikult. Kirjaliku vorminõude mittejärgimisel on lepingu muudatused tühised. Kõik lepingu muudatused jõustuvad pärast nende allkirjastamist poolte poolt või poolte määratud tähtajal.
12.9.		Pooltevaheliste õiguslikku tähendust omavate teadete ja muu info edastamine peab toimuma kirjalikult või e-posti teel digitaalselt allkirjastatuna, kui lepingus ei ole sätestatud kirjalikku taasesitamist võimaldavat vormi. Teatis loetakse kättesaaduks ka juhul, kui see on edastatud postiasutuse poolt tagasisaadetava väljastusteatega lepingus tähendatud aadressil ja teate posti panemisest on möödunud 5 päeva. E-posti teel teate saatmise korral loetakse teade kättesaaduks järgmisel tööpäeval.
12.10.	Leping on koostatud ühes/kahes eksemplaris ja allkirjastatud digitaalselt/käsitsi mõlema 	poole poolt. 

13.		Kontaktisikud

13.1.		Ostja kontaktisik üldistes küsimustes – Erko Sepri, tel +372 5350 1186, e-post erko.sepri@rkik.ee;
13.2.		Ostja kontaktisik lepingulistes küsimustes – Lehti Peri, tel +372 5886 0855, e-post lehti.peri@rkik.ee. 
13.3.	Müüja kontaktisik lepingu täitmisega seotud küsimustes – Meelis Koorm, tel 
+37 2504 8722, e-post meelis@respo.ee.
13.4.	Kõik teated, millel ei ole õiguslikku tagajärge, võivad olla esitatud kirjalikku taasesitamist võimaldavas vormis ning peavad olema adresseeritud lepingu kontaktisikutele, kui lepingus ei ole sätestatud teisiti.
13.5.	Kontaktisiku või kontaktandmete muutumisest teatab pool ühepoolse avaldusega teisele poolele viivitamata, hiljemalt 5 kalendripäeva jooksul muudatuse toimumisest arvates. Nimetatud teadet ei loeta lepingu muudatuseks.

14.		Lepingu lisad

	14.1.	Lisa 1. Riigihanke pakkumus nr 500435
	14.2.	Lisa 2. Julgeolekutingimused koos lisadega

Ostja:									Müüja:

(allkirjastatud digitaalselt)						(allkirjastatud digitaalselt)

Ivar Janson								Ain Antons
hangete osakonna juhataja						volitatud esindaja